C 101/42
MT
Il-Ġurnal Uffiċjali tal-Unjoni Ewropea
17.3.2023
(95)
B’mod ġenerali, l-għajnuna mogħtija skont it-taqsimiet minn 2.1 sa 2.3 tal-Oqfsa Temporanji għall-Kriżijiet preċedenti u l-għajnuna mogħtija skont l-istess taqsimiet rispettivi ta’ din il-Komunikazzjoni ma jistgħux jaqbżu l-limiti massimi tal-għajnuna pprovduti fit-taqsimiet rispettivi ta’ din il-Komunikazzjoni fi kwalunkwe mument.
Firrigward tat-taqsima 2.4, l-għajnuna mogħtija skont l-Oqfsa Temporanji għall-Kriżijiet preċedenti u l-għajnuna mogħtija skont din il-Komunikazzjoni ma jistgħux jaqbżu l-limiti massimi tal-għajnuna pprovduti minn din il-Komunikazzjoni għall-istess perjodu eliġibbli.
L-għajnuna mogħtija skont it-Taqsimiet 2.5 u 2.6 tal-Oqfsa Temporanji għall-Kriżijiet preċedenti ma tistax tiġi akkumulata ma’ għajnuna mogħtija fl-istess taqsimiet rispettivi ta’ din il-Komunikazzjoni jekk tkopri l-istess kostijiet eliġibbli.
(96)
Skont l-avviż tal-Kummissjoni dwar l-istabbiliment tar-regoli applikabbli għall-valutazzjoni ta’ għajnuna illegali millIstat (166), il-Kummissjoni tapplika din il-Komunikazzjoni għal għajnuna mhux notifikata jekk l-għajnuna tingħata mid-9 ta’ Marzu 2023.
(97)
Fil-każijiet l-oħra kollha, il-Kummissjoni tapplika r-regoli stabbiliti fil-Qafas fis-seħħ ta’ meta ngħatat l-għajnuna.
(98)
Il-Kummissjoni se tirrevedi t-taqsimiet kollha f’din il-Komunikazzjoni qabel il-31 ta’ Diċembru 2023 fuq il-bażi ta’ kunsiderazzjonijiet importanti ta’ kompetizzjoni jew ekonomiċi, kif ukoll l-iżviluppi internazzjonali.
Meta jkun ta’ għajnuna, il-Kummissjoni tista’ wkoll tipprovdi kjarifiki ulterjuri dwar il-metodu tagħha fir-rigward ta’ kwistjonijiet partikolari.
(99)
Il-Kummissjoni, f’kooperazzjoni mill-qrib mal-Istati Membri kkonċernati, tiżgura li l-miżuri se jiġu vvalutati malajr malli jkun hemm in-notifika ċara u kompluta tal-miżuri koperti minn din il-Komunikazzjoni.
Jenħtieġ li l-Istati Membri jinformaw lill-Kummissjoni bl-intenzjonijiet tagħhom u jinnotifikaw il-pjanijiet tagħhom li jintroduċu tali miżuri kemm jista’ jkun malajr u bil-mod l-aktar komprensiv possibbli.
Il-Kummissjoni se tipprovdi gwida u assistenza lill-Istati Membri f’dan il-proċess.
(166) ĠU C 119, 22.5.2002, p. 22.